ai4bharat/Pralekha huggingface dataset:
गृह आणि शहरी व्यवहार मंत्रालय
प्रधानमंत्री आवास योजना-शहरी  - “सर्वांसाठी घरे” अभियान 31 डिसेंबर 2024 पर्यंत सुरू ठेवण्यास केंद्रीय मंत्रिमंडळाची मंजुरी
घरे पूर्ण करण्यासाठी अधिक कालावधीचा राज्ये/केंद्रशासित प्रदेशांच्या विनंतीचा केंद्र सरकारकडून स्वीकार
योजनेंतर्गत 122.69 लाख मंजूर घरांच्या बांधकामासाठी आर्थिक सहाय्य
नवी दिल्ली, 15 फेब्रुवारी 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने प्रधानमंत्री आवास योजना-शहरी  अभियान 31 डिसेंबर 2024 पर्यंत सुरू ठेवण्याच्या गृहनिर्माण आणि शहरी व्यवहार मंत्रालयाच्या प्रस्तावाला आज मंजुरी दिली आहे ज्यामध्ये 31 मार्च 2022 पर्यंत आधीच मंजूर केलेली 122.69 लाख घरे पूर्ण करण्यासाठी आर्थिक साहाय्य प्रदान केले जाईल.
प्रधानमंत्री आवास योजना- शहरी : सर्वांसाठी घरे, हा राज्ये/केंद्रशासित प्रदेश/केंद्रीय नोडल एजन्सींद्वारे देशाच्या शहरी भागातील सर्व पात्र लाभार्थ्यांना सर्व हवामानात टिकतील अशी पक्की घरे उपलब्ध करून देण्यासाठी भारत सरकारद्वारे राबविण्यात येत असलेल्या प्रमुख उपक्रमांपैकी एक महत्त्वपूर्ण उपक्रम आहे. 2011 च्या जनगणनेनुसार सर्व वैधानिक शहरे आणि त्यानंतर अधिसूचित केलेली शहरे, अधिसूचित नियोजन/विकास क्षेत्रांसह या योजनेत देशातील संपूर्ण शहरी क्षेत्राचा समावेश आहे. लाभार्थी प्रणित बांधकाम/वर्धन , भागीदारीमध्ये परवडणारी घरे , मूळ जागेत झोपडपट्टी पुनर्विकास  आणि क्रेडिट लिंक्ड सबसिडी योजना  या चार प्रकारे ही योजना राबविण्यात येत आहे. भारत सरकार आर्थिक सहाय्य पुरवत असताना, राज्य सरकार/केंद्रशासित प्रदेश लाभार्थ्यांच्या निवडीसह योजनेची अंमलबजावणी करतात.
2004-2014 या कालावधीत नागरी गृहनिर्माण योजनेंतर्गत 8.04 लाख घरे पूर्ण झाली. मोदी सरकारच्या कालावधीत सर्व पात्र शहरी रहिवाशांना सॅच्युरेशन मोडमध्ये घरे उपलब्ध करून देण्याच्या मुद्यावर लक्ष केंद्रित करण्यात आले आणि प्रधानमंत्री आवास योजना- शहरी, या योजनेची संकल्पना साकारण्यात आली.
वर्ष 2017 मध्ये घरांची मूळ अंदाजित मागणी 100 लाख घरे इतकी होती. या मूळ अंदाजित मागणीच्या पार्श्वभूमीवर एकूण 102 लाख घरे बांधून पूर्ण करण्यात आली आहेत अथवा त्यांचे बांधकाम सुरु आहे. तसेच, यापैकी 62 लाख घरांची उभारणी पूर्ण झाली आहे. या योजनेतून मंजूर करण्यात आलेल्या 123 लाख घरांपैकी, गेल्या 2 वर्षांच्या काळात 40 लाख घरांसाठीचे प्रस्ताव, राज्ये/केंद्रशासित प्रदेश यांच्याकडून उशिरा सादर करण्यात आले. म्हणून, राज्ये तसेच केंद्रशासित प्रदेश यांच्याकडून करण्यात आलेल्या विनंतीनुसार, केंद्रीय मंत्रिमंडळाने पंतप्रधान शहरी आवास योजनेचा अंमलबजावणी कालावधी वाढवून दिला असून आता ही योजना 31 डिसेंबर 2024 पर्यंत राबविण्यात येईल.
वर्ष 2004 ते 2014 या कालावधीत केंद्राकडून देण्यात येणाऱ्या 20,000 कोटी रुपयांच्या मदतीमध्ये भरीव वाढ करून 2015 पासून या योजनेसाठी केंद्र सरकारने 2.03 लाख कोटी रुपयांची मदत मंजूर केली आहे. केंद्र सरकारतर्फे 31 मार्च 2022 पर्यंत 1,18,020.46 कोटी रुपयांची केंद्रीय मदत/ अनुदान वितरीत करण्यात करण्यात आले असून 31 डिसेंबर 2024 पर्यंत 85,406 कोटी रुपये मदत/अनुदान वितरीत करण्यात येणार आहे.
राज्ये आणि केंद्रशासित प्रदेशांकडून करण्यात आलेल्या विनंतीच्या आधारावर ही योजना 31 डिसेंबर 2024 पर्यंत सुरु ठेवण्यात येणार असून त्यामुळे, यापूर्वीच बीएलसी,एएचपी तसेच आयएसएसआर या विविध उपक्रमांतून मंजूर झालेल्या घरांचे बांधकाम पूर्ण करण्यास मदत होईल.
S.Kulkarni/Prajna/Sanjana/Vasanti/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
वाणिज्य आणि उदयोग मंत्रालय
भारत-संयुक्त राष्ट्र संघ यांची संयुक्त आर्थिक आणि व्यापार समितीची 13वी बैठक संपन्न
नवी दिल्ली, 18 जुलै 2019
वाणिज्य आणि उद्योग तसेच रेल्वेमंत्री पियूष गोयल आणि युकेचे आंतरराष्ट्रीय व्यापार मंत्री लिॲम फॉक्स यांनी लंडन येथे 15 जुलै 2019 रोजी भारत-युके संयुक्त आर्थिक आणि व्यापार समितीची 13वी बैठक झाली.
2015-2018 या वर्षांमध्ये दोन्ही देशांमधला व्यापार 27 टक्क्यांनी वाढला असल्याची माहिती बैठकीनंतर प्रसिद्ध करण्यात आलेल्या संयुक्त निवेदनात देण्यात आली आहे. दोन्ही देशांमधील आर्थिक भागीदारी अधिक वृद्धींगत करण्याचे बैठकीत ठरवण्यात आले.
एप्रिल 2018 मध्ये दोन्ही देशांमधल्या व्यापारातले अडथळे दूर करण्यासाठी दोन्ही देशांच्या पंतप्रधानांनी नवी भारत-युके व्यापार भागीदारी जाहीर केली.
12व्या जेटकोमध्ये सहमती झालेल्या शिफारशींची अंमलबजावणी करण्यासाठी संयुक्त कार्यकारी गट काम करत आहे.
अन्न आणि पेय, माहिती संवाद तंत्रज्ञान, जीव विज्ञान आणि सेवा सांख्यिकी याबाबत दोन्ही देशांमध्ये सुरू झालेला संवाद यावेळी अधोरेखित करण्यात आला.
युके-भारत बहुपक्षीय संवादाच्या माध्यमातून झालेल्या प्रगतीचे दोन्ही देशांनी कौतुक केले.
युके-भारत फास्ट ट्रॅक स्टार्ट अप फंड क्षेत्रात झालेल्या प्रगतीचे दोन्ही देशांनी कौतुक केले.
व्यापार स्थैर्य आणि नियामक व्यवस्थेचे महत्व दोन्ही देशांनी व्यक्त केले. जागतिक बँकेच्या व्यापार सुलभतेत भारताने 77 व्या स्थानावर झेप घेत केलेल्या प्रगतीबाबत युक्रेने भारताचे अभिनंदन केले.
तांत्रिक सहकार्य, प्रगत उत्पादने आणि अभियांत्रिकी, स्मार्ट शहरे याबाबत संयुक्त कार्यकारी गटाने केलेल्या कार्यक्रमाचे कौतुक 13व्या बैठकीत करण्यात आले केले. नव्याने स्थापन झालेल्या गटांकडून आम्हाला अपेक्षा आहे. आयसीटीच्या व्यापार, खाद्य व पेये आणि जीवविज्ञानावर स्थापन संयुक्त कार्यसमुहांसोबत ते काम करतील, असे दोन्ही राष्ट्रांच्या प्रमुखांनी सांगितले.
जेटकोची पुढील बैठक वर्ष 2020 मध्ये नवी दिल्ली येथे होईल.
B.Gokhale/S.Kakade/P.Kor
(Visitor Counter : 135
नागरी उड्डाण मंत्रालय
भारत आणि फिलीपिन्स दरम्यान सुधारित हवाई सेवा करारावर स्वाक्षर्या करण्यास केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली झालेल्या बैठकीत केंद्रीय मंत्रिमंडळाने भारत आणि फिलिपिन्स दरम्यान सुधारित हवाई सेवा करारावर स्वाक्षरी करण्यास मान्यता दिली आहे.
सुधारीत हवाई सेवा करार हा दोन्ही देशांदरम्यानच्या नागरी हवाई वाहतुकीतील महत्त्वाचा टप्पा आहे. यामुळे दोन्ही देशांदरम्यान वर्धित आणि अखंड कनेक्टीव्हीटी निर्माण होणार आहे तसेच दोन्हीकडील हवाई सेवांना व्यापारविषयक संधी प्राप्त होऊन सुरक्षा सुनिश्चित होईल. या करारामुळे दोन्ही देशांदरम्यान अधिकाधिक व्यापार, गुंतवणूक, पर्यटन आणि सांस्कृतिक देवाणघेवाण क्षेत्रातील विकासाला चालना मिळणार आहे.
सामाजिक न्याय आणि सबलीकरण मंत्रालय
दिव्यांगजन आणि जेष्ठ नागरीकांना साधने आणि सहाय्यक उपकरणे वाटपाच्या शिबीराचे उद्या ईटानगर येथे आयोजन
केंद्र सरकारने सध्याच्या कोरोना महामारीच्या काळात दिव्यांगजन आणि जेष्ठ नागरीकांना अखंडितपणे कल्याणकारी योजनांचा लाभ मिळवून देण्यासाठी विशेष योजना हाती घेतल्या आहेत.या उपक्रमाअंतर्गत कोविड-19 संबंधित सरकारने नव्याने जारी केलेल्या मार्गदर्शक तत्वांचे पालन करत उद्या ईटानगर येथे दिव्यांगजनांना वैद्यकीय उपकरणे खरेदी करण्यासाठी सहाय्य योजनेअंतर्गत सूचित झालेल्या दिव्यांगजन आणि जेष्ठ नागरीकांना भारत सरकारच्या राष्ट्रीय वयोश्री योजनेद्वारे डी.के.कन्व्हेंशन सभागृह, ईटानगर येथे सहाय्यक साधने आणि मदतशील उपकरणे वाटपाच्या शिबीराचे उदघाटनपर आयोजन करण्यात आले आहे. अरुणाचल प्रदेशचे राज्यपाल निवृत्त ब्रिगेडिअर डॉ. बी.डी.मिश्रा, सामाजिक न्याय आणि सबलीकरण राज्यमंत्री श्री. रतन लाल कटारिया यांच्या उपस्थितीत या शिबिराचे उदघाटन करतील. कोविड-19 च्या पार्श्वभूमीवर पूर्वी सूचित केलेल्या 217 पैकी 100 लाभार्थ्यांना सहाय्यक साधने आणि मदतशील उपकरणे वाटप करण्यात येईल.
सामाजिक न्याय आणि सबलीकरण मंत्रालयाच्या  दिव्यांगजन सशक्तीकरण विभागाअंतर्गत  कानपूर येथील भारतीय कृत्रिम अवयव निर्माण केंद्रयांच्या वतीने हे शिबीर आयोजित करण्यात येत आहे.
सहकार मंत्रालय
राष्ट्रीय स्तरावर तीन बहु- राज्य सहकारी संस्था स्थापन करण्याच्या मंत्रिमंडळाने घेतलेल्या महत्त्वपूर्ण निर्णयासाठी केंद्रीय गृह आणि सहकार मंत्री अमित शहा यांनी पंतप्रधान नरेंद्र मोदी यांचे मानले आभार
नवी दिल्ली, 11 जानेवारी 2023
राष्ट्रीय स्तरावर तीन बहु राज्य सहकारी संस्था स्थापन करण्याच्या मंत्रिमंडळाने घेतलेल्या निर्णयासाठी केंद्रीय गृह आणि सहकार मंत्री अमित शहा यांनी पंतप्रधान नरेंद्र मोदी यांचे आभार मानले आहेत.
सहकार हे एकमेव क्षेत्र आहे जे कोट्यवधी लोकांपर्यंत पोहोचते आणि त्यांच्या जीवनात सकारात्मक बदल घडवून आणण्याची क्षमता या क्षेत्रात आहे, असे अमित शाह यांनी केलेल्या ट्विटच्या शृंखलेत म्हटले आहे. मात्र इतकी वर्षे या क्षेत्राकडे दुर्लक्ष करण्यात आले आणि पहिल्यांदाच पंतप्रधान नरेंद्र मोदी यांच्या नेतृत्वाखालील सरकारने हे क्षेत्र बळकट करण्यास सुरुवात केली.आज मंत्रिमंडळाने या क्षेत्राच्या हिताचे तीन महत्त्वाचे निर्णय घेतले आहेत, असे शहा यांनी सांगितले.
या निर्णयामुळे सहकार क्षेत्राला नवे सामर्थ्य मिळणार आहे. या निर्णयाबद्दल मी पंतप्रधान नरेंद्र मोदी यांचे आभार मानतो.”,असे त्यांनी म्हटले आहे.
https://twitter.com/AmitShah/status/1613136437419061248?s=20&t=CghV0siWC0qlOUyQvRmwgQ
https://twitter.com/AmitShah/status/1613136509192015874?s=20&t=CghV0siWC0qlOUyQvRmwgQ
https://twitter.com/AmitShah/status/1613136603345747968?s=20&t=CghV0siWC0qlOUyQvRmwgQ
https://twitter.com/AmitShah/status/1613136862327238656?s=20&t=CghV0siWC0qlOUyQvRmwgQ
https://twitter.com/AmitShah/status/1613136942505549824?s=20&t=CghV0siWC0qlOUyQvRmwgQ
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
राष्ट्रपती कार्यालय
भारताचे राष्ट्रपती टोकियो ऑलिंपिक्स 2020 मधील सहभागी भारतीय खेळाडूंसाठी चहापान कार्यक्रम करणार आयोजित
नवी दिल्ली, 10 ऑगस्ट 2021
भारताचे राष्ट्रपती श्री राम नाथ कोविंद टोकियो ऑलिंपिक 2020 मधील सहभागी भारतीय खेळांडूंसाठी चहापानाच्या कार्यक्रमाचे यजमानपद भूषवणार आहेत. राष्ट्रपती भवनातील सांस्कृतिक केंद्रात येत्या 14 ऑगस्ट 2021 रोजी हा मानाचा चहापान कार्यक्रम होणार आहे.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
गृह मंत्रालय
बिहारमध्ये 541 कोटी रुपये खर्चाच्या सात शहरी पायाभूत सुविधा प्रकल्पांचे उद्घाटन; पायाभरणीबद्दल गृहमंत्री अमित शाह यांनी पंतप्रधान नरेंद्र मोदी बद्दल व्यक्त केली कृतज्ञतेची भावना
“ 2014पासून मोदी सरकार बिहारमधील जनतेच्या कल्याणासाठी आणि या राज्याच्या विकासासाठी समर्पित वृत्तीने काम करत आहे”
“ मोदी सरकारचे हे विकास प्रकल्प बिहारमधील नागरिकांना पिण्याचे स्वच्छ पाणी उपलब्ध करून देतील आणि मलनिःसारणाच्या चांगल्या सुविधा देतील, ज्यामुळे या राज्याच्या मूलभूत पायाभूत सुविधांमध्ये महत्त्वाच्या सुधारणा होतील”
“ मुझफ्फरपूर नदी क्षेत्र विकासामुळे पर्यटन क्षेत्र आणि पर्यावरणाला खूप मोठ्या प्रमाणात चालना आणि बळकटी देतील, त्यामुळे लोकांना अनेक प्रकारच्या रोजगारसंधी उपलब्ध होतील”
नवी दिल्ली, 15 सप्टेंबर 2020
बिहारमध्ये 541 कोटी रुपये खर्चाच्या सात शहरी पायाभूत सुविधा प्रकल्पांचे उद्घाटन आणि पायाभरणीबद्दल केंद्रीय गृहमंत्री अमित शाह यांनी पंतप्रधान नरेंद्र मोदी यांच्याकडे कृतज्ञतेची भावना व्यक्त केली आहे. 2014पासून मोदी सरकार बिहारमधील जनतेच्या कल्याणासाठी आणि या राज्याच्या विकासासाठी समर्पित वृत्तीने काम करत आहे. बिहारमध्ये पाणीपुरवठा, मलप्रक्रिया आणि नदी क्षेत्र विकासाशी संबंधित 541 कोटी रुपयांच्या सात पायाभूत सुविधा प्रकल्पांचे उद्घाटन आणि पायाभरणी केल्याबद्दल मी पंतप्रधान नरेंद्र मोदी यांच्याकडे कृतज्ञता व्यक्त करत आहे, असे केंद्रीय गृहमंत्र्यांनी ट्वीट केले आहे.
मोदी सरकारचे हे विकास प्रकल्प बिहारमधील नागरिकांना पिण्याचे स्वच्छ पाणी उपलब्ध करून देतील आणि मलनिःसारणाच्या चांगल्या सुविधा देतील, ज्यामुळे या राज्याच्या मूलभूत पायाभूत सुविधांमध्ये महत्त्वाच्या सुधारणा होतील. मुझफ्फरपूर नदी क्षेत्र विकासामुळे पर्यटन क्षेत्र आणि पर्यावरणाला खूप मोठ्या प्रमाणात चालना आणि बळकटी देतील, त्यामुळे लोकांना अनेक प्रकारच्या रोजगारसंधी उपलब्ध होतील, असे अमित शाह यांनी म्हटले आहे.
पंतप्रधान नरेंद्र मोदी यांनी आज बिहारमध्ये सात महत्त्वाच्या पायाभूत सुविधा प्रकल्पांचे व्हिडिओ कॉन्फरन्सिंगच्या माध्यमातून उद्घाटन आणि भूमीपूजन केले.
यापैकी चार प्रकल्प पाणीपुरवठयाशी संबंधित आहेत, दोन प्रकल्प मलनिःसारण आणि प्रक्रियेशी संबंधित आहेत आणि एक प्रकल्प नदी परिसर विकासाशी संबंधित आहे. या सर्व प्रकल्पांची अंमलबजावणी बिहारच्या शहर विकास आणि गृहनिर्माण विभागांतर्गत बिडकोकडून  केली जाणार आहे. यावेळी बिहारचे मुख्यमंत्री नीतीश कुमार उपस्थित होते.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
नवीन आणि नवीकरणीय ऊर्जा मंत्रालय
इरेडाची 33 वी वार्षिक सर्वसाधारण बैठक
2019-20 आर्थिक वर्षात स्थूल उत्पन्न 17 टक्के वाढून 2372 कोटी रुपये
इरेडाकडून 12,696 कोटींची कर्जप्रकरणे मंजूर, 8,785 कोटी रुपये कर्जांचे वितरण, 2019-20 मध्ये अतिरिक्त 5673 मेगावॅट क्षमतेच्या प्रकल्पांना पाठबळ
नवी दिल्ली, 12 नोव्हेंबर 2020
नवीन आणि नवीकरणीय ऊर्जा मंत्रालयाच्या अखत्यारितील भारतीय नवीकरणीय ऊर्जा विकास एजन्सी  ची वार्षिक बैठक नवी दिल्लीतल्या भारत आंतरराष्ट्रीय केंद्रामध्ये काल झाली. वर्ष 2019-20 या आर्थिक वर्षातल्या व्यवहारांना या सर्वसाधारण बैठकीत मान्यता देण्यात आली.
या बैठकीत उपस्थित असलेल्या भागीदारांना इरेडाचे मुख्य कार्यकारी संचालक प्रदीप कुमार दास यांनी इरेडाने 2019-20 या आर्थिक वर्षात केलेल्या कामगिरीची माहिती दिली. कंपनीच्या उत्पन्नामध्ये 17.32 टक्के वाढ नोंदली गेली आहे. आता कंपनीचे उत्पादन 2,372.38 कोटी रुपये झाले आहे. इरेडाने या वर्षामध्ये 12,696 कोटींची कर्ज प्रकरणे मंजूर केली आणि 8,785 कोटी रुपयांची कर्जे वितरित केली आहेत. त्याचबरोबर सह-वित्तपुरवठा प्रकल्पांसह कर्ज मंजुरी देण्यात आली आहे. या व्यतिरिक्त 2019-20 या आर्थिक वर्षात 5673 मेगावॅट क्षमता वृद्धी झाली आहे. गेल्यावर्षी 3266 मेगावॅट क्षमता वाढ नोंदवली गेली होती.
आगामी काळामध्ये इरेडाच्या धोरणाविषयी बोलताना प्रदीप कुमार दास म्हणाले की हरित ऊर्जा क्षेत्रामध्ये गुणात्मक आणि दर्जात्मक कार्य करण्यावर सातत्याने भर देण्यात येणार आहे. सरकारच्या वेगवेगळ्या धोरणांना प्राधान्य देणे त्याचबरोबर प्रधानमंत्री कुसुम योजना, सौर आणि पवन अशा संयुक्त ऊर्जा प्रकल्पांना प्रोत्साहन देणे, जैवइंधन, इथेनॉल आणि कम्प्रेस्ड बायो गॅस , ई-मोबिलीटी आणि त्यासंबंधित पायाभूत सुविधा, सौर छत कार्यक्रम यांना चालना देण्यात येणार आहे. नवीकरणीय ऊर्जा क्षेत्रामध्ये साधन सामुग्रीच्या गरजा पूर्ण करण्यासाइी इरेडा आंतरराष्ट्रीय आणि बहुराष्ट्रीय स्तरावर नवीन कार्यपद्धती स्वीकारत आहे. त्याचबरोबर इरेडा इतर स्त्रोतांमधून निधी जमा करण्यासाठी पर्यायी आर्थिक साधने निर्माण करण्याचा प्रयत्न करणार आहे, असेही दास यांनी यावेळी सांगितले.G.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
शिक्षण मंत्रालय
21 व्या शतकातल्या स्वयंपूर्ण भारताच्या वाटचालीत युवा वर्ग आघाडीवर राहून मार्ग दाखवेल- धर्मेंद्र प्रधान
नव्या शैक्षणिक धोरणामुळे शैक्षणिक संस्था जागतिक तोडीच्या संस्था म्हणून परिवर्तीत होतील- केंद्रीय शिक्षण मंत्री
आयआयटी भुवनेश्वरच्या व्याख्यान सभागृह संकुल आणि हॉल ऑफ रेसिडेंन्सचे धर्मेंद्र प्रधान यांच्या हस्ते उद्घाटन
नवी दिल्ली, 20 ऑगस्ट 2021
राष्ट्र प्रथम या भावनेसह 21 व्या शतकातल्या स्वयंपूर्ण भारताच्या वाटचालीमध्ये आघाडीवर राहून मार्ग दाखवण्याचे काम युवा वर्ग करेल असा विश्वास केंद्रीय शिक्षण मंत्री धर्मेंद्र प्रधान यांनी व्यक्त केला आहे. आयआयटी भुवनेश्वरच्या पुष्पगिरी व्याख्यान सभागृह संकुल आणि ऋषीकुल्य हॉल ऑफ रेसिडेंन्सचे उद्घाटन करताना ते आज बोलत होते. केंद्रीय मंत्र्यांच्या उपस्थितीत यावेळी आयआयटी भुवनेश्वरचे संचालक प्राध्यापक आर व्ही राजा कुमार आणि कौशल्य विकास संस्था भुवनेश्वरचे अध्यक्ष राजन कुमार मोहपात्रा यांनी सामंजस्य करारावर स्वाक्षऱ्या केल्या.
आयआयटी भुवनेश्वरच्या तज्ञ मार्गदर्शनाखाली,बेरोजगार,अल्प रोजगार आणि वंचित युवकांसाठी उद्योग क्षेत्राला उपयोगी तांत्रिक शिक्षणासह कौशल्य विकास उपक्रम वृद्धिंगत करण्यासाठी हा सामंजस्य करार आहे.
आपल्या युवकांना संधी प्रदान करण्यासाठी,उच्च शिक्षण संस्थाना सहाय्य करत सरकारने सर्वतोपरी अनेक पावले उचलल्याचे धर्मेंद्र प्रधान यांनी यावेळी सांगितले. देशातले शैक्षणिक चित्र सुधारण्यासाठी राष्ट्रीय शैक्षणिक धोरण 2020 आणले असून परवडणारे, सहज साध्य, समानता आणि दर्जा यावर आधारित हे धोरण असल्याचे त्यांनी सांगितले. हे केवळ धोरण नव्हे तर आपल्या भविष्यासाठी दूरदृष्टीने आखलेला हा परिपूर्ण आराखडा आहे. विद्यार्थ्यांना लवचिक आणि पर्याय निवडीसह सबल करत विद्यार्थीभिमुख शिक्षण व्यवस्था उभारणे हा या धोरणाचा उद्देश असल्याचे ते म्हणाले. नव्या शैक्षणिक धोरणामुळे आपल्या उच्च शैक्षणिक संस्था जागतिक तोडीच्या संस्था म्हणून परिवर्तीत होतील यावर त्यांनी भर दिला.
दर्जेदार संशोधन आणि नवोन्मेश यावर लक्ष केंद्रीत करत आयआयटी, भारताच्या प्रगतीचे आणि उच्च शिक्षणातल्या यशाचे निश्चितच प्रतीक बनल्याचे त्यांनी सांगितले.
S.Patil/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
गृह मंत्रालय
गलवान खोऱ्यात वीरमरण आलेल्या भारतीय जवानांना केंद्रीय गृहमंत्री अमित शाह यांनी वाहिली श्रद्धांजली, जवानांच्या कुटुंबियांप्रती व्यक्त केल्या शोकसंवेदना
या जवानांच्या शौर्यातून मातृभूमीविषयीची बांधिलकी व्यक्त : अमित शाह
भारतीय लष्कराला अशा वीर जवानांच्या रुपाने अधिक बळकट करणाऱ्या कुटुंबांना माझे नमन: अमित शाह
या शोककाळात संपूर्ण देश आणि मोदी सरकार या कुटुंबीयांच्या पाठीशी खंबीरपणे उभे: अमित शाह
जखमी जवान लवकर बरे व्हावेत म्हणून प्रार्थना
नवी दिल्ली, 17 जून 2020
केंद्रीय गृहमंत्री अमित शाह यांनी आज गलवान येथे देशाच्या संरक्षणासाठी वीरमरण पत्करलेल्या भारतीय लष्कराच्या हुतात्मा सैनिकांना श्रद्धांजली वाहिली. ‘आपल्या मातृभूमीचे रक्षण करताना हौतात्म्य पत्करणाऱ्या सैनिकांना गमावण्याचे दुःख शब्दांत व्यक्त करणे कठीण आहे”, अशा भावना अमित शहा यांनी व्यक्त केल्या. त्यांचा हा अतुलनीय पराक्रम भारताची मातृभूमीविषयीची कटिबद्धता दर्शवणारा आहे”, असेही अमित शाह यावेळी म्हणाले.
“भारतीय सैन्याला अशा वीर जवानांची भेट देणाऱ्या कुटुंबांसमोर मी नतमस्तक आहे. ह्या जवानांच्या सर्वोच्च त्यागाचे ऋण भारतीयांवर कायम राहील. आज या कुटुंबियांच्या दुःखाच्या काळात, संपूर्ण देश आणि मोदी सरकार खंबीरपणे त्यांच्या पाठीशी उभे आहे. जखमी जवानांची प्रकृती सुधारुन, त्यांना निरोगी आयुष्य लाभो, यासाठी मी प्रार्थना करतो,” असेही गृहमंत्री यावेळी म्हणाले.
S.Pophale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
आरोग्य आणि कुटुंब कल्याण मंत्रालय
वर्ष 2025 पर्यंत क्षयरोगाचे समूट उच्चाटन करण्यास सरकार कटिबद्ध-डॉ. हर्ष वर्धन
मुंबई, 20 फेब्रुवारी 2020
भारतीय वैद्यक संशोधन परिषदेने देशासाठी महत्वपूर्ण योगदान दिले असल्याचे सांगून आरोग्यमंत्री डॉ. हर्ष वर्धन यांनी संस्थेच्या कार्याचे कौतुक केले. ते आज मुंबईत भारतीय वैद्यक संशोधन परिषद-राष्ट्रीय प्रजनन आरोग्य संशोधन संस्थेच्या सुवर्ण महोत्सवी कार्यक्रमाच्या उद्घाटन समारंभात बोलत होते.
वंधत्व निवारणावर महत्वपूर्ण संशोधन करणाऱ्या डॉ. सुभाष मुखर्जी यांचे नाव सुवर्ण अक्षरांनी लिहिले गेले पाहिजे, असे ते म्हणाले.
वर्ष 2025 पर्यंत क्षयरोग निर्मूलनासाठी संस्थेच्या संचालकांनी योगदान द्यावे, असे आवाहन डॉ. हर्ष वर्धन यांनी केले. 2025 पर्यंत क्षयरोगाच्या समूळ उच्चाटनासाठी सरकार कटिबद्ध आहे. तसेच वर्ष 2022 पर्यंत ‘शून्य अतिसार रुग्ण’ ध्येय गाठण्याचे त्यांच्या मंत्रालयाने ठरविले असल्याचे डॉ. हर्ष वर्धन यांनी सांगितले. यासाठी संशोधक करत असलेल्या अथक प्रयत्नांची सरकारला जाण असल्याचे ते म्हणाले. त्यांनी पंतप्रधानांचा नवा भारताचा दृष्टीकोन विषद करतांना सांगितले की, त्यांचे मंत्रालय आरोग्यासंबंधी सूटू न शकलेल्या समस्यांवर तोडगा काढण्याच्या प्रयत्नांना आयुष्मान भारत आणि सर्वांसाठी आरोग्य मिशन यापुढे प्राधान्य देणार आहे.
आपल्या भाषणात त्यांनी प्रसूती काळात होणाऱ्या स्त्रियांच्या मृत्यूबाबत चिंता व्यक्त केली. माता मृत्यू दराचे प्रमाण कमी करण्यास भारताला यश मिळाले आहे. मात्र, एकाही मातेचा मृत्यू होऊ नये किंवा तिचा जीव धोक्यात येऊ नये हे बघणे ही आपली जबाबदारी असल्याचे ते म्हणाले. संसदेच्या पुढील अधिवेशनात एमटीपी, गर्भपात आणि सरोगसी याबाबत तीन विधेयकं मांडण्यात येणार असल्याचे सुतोवाच त्यांनी केले.
B.Gokhale/S.Kakade/P.Kor
(Visitor Counter : 131
दूरसंचार आणि माहिती तंत्रज्ञान मंत्रालय
डाक अदालत
डाक सेवेबाबत आपली तक्रार सहा आठवडयापेक्षा जास्त काळ अनुत्तरित असल्यास सदर तक्रारीचे निवारण शीघ्र होण्यासाठी आपण डाक अदालत मध्ये दाद मागू शकता , ह्याकरीता आपण खालील गोष्टी ध्यानात ठेवाव्यात व पूर्तता करावी.
- ) डाक अदालत मध्ये फक्त ज्या तक्रारीचे निवारण सहा आठवड्यामधे झाले नाही अश्याच तक्रारीचे निवारण करण्यात येईल.
२) आपले ई मेल /पत्र डॉ वि. ए. गुल्हाने वरिष्ठ अधीक्षक डाकघर , नागपूर शहर विभाग , नागपूर – ४४०००१ यांच्या नावावर ई मेल द्वारा पाठवावित किवा प्रत्यक्ष संबंधित अधिकारी यांचेकडे दिलेल्या तारखेपर्यंत आणून दयावी. ई मैल आय डी donagpurcity.mh@indiapost.gov.in
३) प्रत्येक अर्जासोबत एकच तक्रार असावी .
४) तक्रारिमध्ये तक्रार करणार्यांनी स्वताचे नाव व पत्ता तसेच फोन नंबर आणि प्रारंभी केलेल्या तक्रारि बद्दल ज्या अधिकार्याकडे त्त्यांनी तक्रार नोंदीवली असेल त्यांचे नाव व हुद्दा तसेच तक्रारीचे तारीख सोबत मूल तक्रारीचे नक्कल प्रत आणि त्या पत्र व्यवव्हारची प्रत पाठवावी॰
५) आपला अर्ज वरील उल्लेख केलेल्या कागद पत्रासोबत संबधित अधिकारी यांच्याकडे १८.०३.२०२१.पर्यंत किवा त्या अगोदर पाठवावित. त्यानंतर आलेल्या तक्रारीची नोंद ह्या डाक अदालत मध्ये केली जाणार नाही.
६) डाक अदालत २५.०३.२०२१ ला १६-00, वाजता नागपूर शहर विभाग , नागपूर -४४०००१ यांच्या कार्यालयात आयोजित केली आहे.
७( तक्रार कर्त्यानी स्वताच्या खर्चानी वरील ठिकाणी वेळेवर हजर रहावे.

वरिष्ठ अधीक्षक डाकघर,
नागपूर शहर विभाग, नागपूर -४४०००१
PIB Nagpur/PK
(Visitor Counter : 83
राष्ट्रपती कार्यालय
गुरुग्राम येथे राष्ट्रपती उद्या ‘महिला म्हणजे मूल्याधारित समाजाचा पाया’ या विषयावरील राष्ट्रीय अधिवेशनाचे उद्घाटन करणार
नवी दिल्ली, 8 फेब्रुवारी 2023
भारताच्या राष्ट्रपती, द्रौपदी मुर्मु उद्या  गुरुग्राम येथील ओम शांती रिट्रीट सेंटरला भेट देतील आणि ‘महिला म्हणजे, मूल्याधारित समाजाचा पाया’ या विषयावरील राष्ट्रीय अधिवेशनाचे उद्घाटन करतील. यावेळी त्या ‘कुटुंबाचे सक्षमीकरण’ या अखिल भारतीय जनजागृती मोहिमेचा शुभारंभ करतील.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 197.74 कोटी मात्रांचा टप्पा
12 ते 14 वयोगटातील 3.67 कोटींपेक्षा अधिक किशोरवयीनांना दिली लसीची पहिली मात्रा
देशातील उपचाराधीन रुग्णांची संख्या सध्या 1,07,189
गेल्या 24 तासात 17,070 नव्या रुग्णांची नोंद
रुग्ण बरे होण्याचा दर 98.55%
सध्याचा साप्ताहिक पॉझिटिव्हिटी दर 3.59%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 197.74 कोटींचा  टप्पा पार केला आहे. 2,57,61,312 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.67 कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,003
|
|
2nd Dose
|
|
1,00,66,532
|
|
Precaution Dose
|
|
57,13,943
|
|
FLWs
|
|
1st Dose
|
|
1,84,24,110
|
|
2nd Dose
|
|
1,76,27,482
|
|
Precaution Dose
|
|
1,03,27,205
|
|
Age Group 12-14 years
|
|
1st Dose
|
|
3,67,58,383
|
|
2nd Dose
|
|
2,36,28,847
|
|
Age Group 15-18 years
|
|
1st Dose
|
|
6,04,66,116
|
|
2nd Dose
|
|
4,88,71,705
|
|
Age Group 18-44 years
|
|
1st Dose
|
|
55,82,91,841
|
|
2nd Dose
|
|
50,17,07,192
|
|
Precaution Dose
|
|
29,97,462
|
|
Age Group 45-59 years
|
|
1st Dose
|
|
20,34,53,248
|
|
2nd Dose
|
|
19,35,31,330
|
|
Precaution Dose
|
|
25,93,957
|
|
Over 60 years
|
|
1st Dose
|
|
12,72,66,892
|
|
2nd Dose
|
|
12,08,86,104
|
|
Precaution Dose
|
|
2,44,49,689
|
|
Precaution Dose
|
|
4,60,82,256
|
|
Total
|
|
1,97,74,71,041
देशात सध्या उपचाराधीन रुग्णांची संख्या 1,07,189 आहे. देशाच्या एकूण रुग्णसंख्येच्या तुलनेत हे प्रमाण 0.25% आहे.
परिणामी, भारतात रुग्ण बरे होण्याचा दर 98.55% आहे. गेल्या 24 तासांत 14,413 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,36,906 झाली आहे.
गेल्या 24 तासात 17,070 नव्या रुग्णांची नोंद झाली.
गेल्या 24 तासात एकूण 5,02,150 चाचण्या करण्यात आल्या. भारताने आतापर्यंत एकूण 86.28  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 3.59% तर दैनंदिन पॉझिटिव्हिटी दर 3.40% आहे.